**Spoločnosť HSF System SK bola generálnym dodávateľom rozšírenia logistického parku Contera Park Prešov**

Prešov, 13. novembra 2024 – **Stavebná spoločnosť HSF System SK, ktorá patrí do stavebnej skupiny HSF System, zrealizovala generálnu dodávku stavby logistického areálu Contera Park Prešov. Projekt zahŕňal dostavbu výrobno-skladovej haly s rozlohou 10 289 m2. Investorom bola developerská spoločnosť CONTERA Management SK. Medzinárodná stavebná skupina HSF System je súčasťou holdingu Purposia Group.**

*„S developerom Contera sme už spolupracovali v Českej republike, preto sme veľmi radi, že sa nám podarilo preniesť naše stavebné partnerstvo aj na slovenský trh. Generálna dodávka rozšírenia logistického parku v Prešove je ďalším dôkazom našej schopnosti realizovať komplexné a náročné stavebné projekty na rôznych stavebných trhoch,“* hovorí **Tomáš Kosa, riaditeľ medzinárodnej stavebnej skupiny HSF System.**

Dokončenie výrobnej a skladovacej haly v logistickom areáli prebiehalo od augusta 2023 a bolo dokončené podľa plánu v júni 2024. Celková plocha riešeného územia je 20 943 m², pričom zastavaná plocha je 10 289 m² a spevnené plochy pokrývajú 3 601 m². Stavebná spoločnosť HSF System SK na realizáciu projektu použila 4 837 m³ betónu, 2 673 m³ tepelnej izolácie a viac ako 27 000 metrov káblov.

Nová výrobná a skladová hala v areáli Contera Park Prešov sa nachádza v tesnej blízkosti strategickej dopravnej infraštruktúry na okraji mesta Malý Šariš, len 2 km od Prešova, tretieho najväčšieho mesta na Slovensku. Strategická poloha parku má dopravné napojenie na Prešov a priame napojenie na diaľnicu spájajúcu Prešov s Košicami a Bratislavou.

*„Teší nás, že sme prehĺbili spoluprácu so spoločnosťou Valeo, významnou firmou automobilového priemyslu na Slovensku, ktorá si pre ďalší rozvoj opäť vybrala Contera Park Prešov. K 17 000 m2, ktoré už francúzska spoločnosť využíva v priemyselnej zóne, teraz pribudli ďalšie priestory pripravené priamo na mieru na ploche viac ako 10 000 m2,“* hovorí **Svetozár Rohoň, Country Manager Slovakia spoločnosti Contera.**

Contera je česká developerská a investičná skupina, ktorá sa zameriava na investície do komerčných nehnuteľností v Českej republike a na Slovensku. Rozvíja a prevádzkuje sieť priemyselných parkov Contera Parks, ktoré si najčastejšie prenajímajú popredné svetové a regionálne značky z oblasti logistiky, e-commerce a výroby.

------------------------------------------------------------------------------------------------------------------------------------------------------

**Stavebná skupina HSF System**

Medzinárodnú stavebnú skupinu HSF System z holdingu Purposia Group tvoria česká stavebná spoločnosť HSF System (založená v roku 2002) so sídlom v Ostrave, slovenská stavebná spoločnosť HSF System SK (založená v roku 2010) so sídlom v Žiline a rakúska stavebná spoločnosť HSF System AT so sídlom v Enzesfelde (založená v roku 2024). Stavebná skupina HSF System má ďalšie pobočky v Prahe, Brne, Plzni, Bratislave, Prešove a Nitre. Zameriava sa na generálne dodávky stavieb, projektové práce a inžiniersku činnosť a kompletné strešné práce a opláštenie objektov vrátane ich rekonštrukcií.

Stavebná spoločnosť HSF System získala absolútne víťazstvo v Národnej cene Českej republiky za spoločenskú zodpovednosť a trvalo udržateľný rozvoj v kategórii súkromný sektor za rok 2023 a je tiež držiteľom Ceny hejtmana MS kraja za spoločenskú zodpovednosť za rok 2022 v kategórii firiem do 250 zamestnancov. V hodnotení Nadácie pre rozvoj architektúry a stavebníctva RABF za roky 2019-2023 sa spoločnosť HSF System umiestnila na 7. mieste spomedzi 1496 hodnotených stavebných spoločností v Českej republike. Spoločnosť HSF System získala aj prestížny titul Stavba roka 2020. Generálny riaditeľ spoločnosti Jan Hasík je držiteľom titulu EY Podnikateľ roka 2016 a 2023 Moravskosliezskeho kraja.

Spoločnosť HSF System SK sa opakovane umiestňuje medzi poprednými stavebnými firmami na Slovensku v rebríčkoch TREND Top 100 a Eurostav, získala ocenenie ASB GALA 2024 v hlasovaní verejnosti a prvýkrát ocenenie Slovakia Best Managed Companies pre najlepšie riadené slovenské súkromné firmy. Riaditeľ HSF System SK Tomáš Kosa sa dostal medzi šesť finalistov prestížneho ocenenia EY Podnikateľ roka 2022 na Slovensku.

-------------------------------------------------------------------------------------------------------------------------------------------------------

**Kontakt pre médiá:**

Lukáš Klapil, Crest Communications Ostrava, Mob.: +420 603 824 194, E-mail: klapil@crestmorava.cz